<classify> ASKOFU wa Kanisa la International Evangelical Assemblies of God IEAGT kambi ya Waebrania, mkoani Shinyanga, David Mabushi, amesema Rais John Magufuli, amelifanyia taifa mambo makubwa ya maendeleo na kutoa mwito kwa Watanzania kuendelea kumuombea.Askofu huyo aliyasema hayo juzi kwenye ibada maalumu ya kuliombea taifa kuelekea uchaguzi mkuu utakaofanyika baadaye mwaka huu.Nchi hii inatakiwa iendelee kuombewa ili iendelee kuwa na amani na utulivu kama ilivyokuwa kuanzia kipindi cha kupata uhuru hadi sasa.Rais Magufuli anaposema niombeeni, hali hiyo inaonesha anajitambua na kuelewa baraka anazozipata sababu amefanya mambo mengi makubwa ikiwamo ujenzi wa reli ya kisasa, kuwapo umeme wa uhakika na mambo mengine mengi.Rais Magufuli amelifanyia taifa mambo makubwa kwa kipindi cha muda mfupi, hivyo atakumbukwa na siku akiondoka ndio wananchi watajua umuhimu wake, alisema.Alisema kwa Kanda ya Ziwa, Rais Magufuli amefanya mambo makubwa, mojawapo ni kivuko cha Busisi kilichopo mkoani Mwanza, kuwapo na masoko ya madini na ujenzi wa reli ya treni ya kisasa itakayotumia muda mfupi kusafiri kutoka Dar es Salaam kwenda mkoani humo.Tangu tumepata uhuru taifa hili lina amani tofauti na nchi nyingine, Watanzania hatuna ugomvi, ukabila, siku zote tuko pamoja, hivyo tuliombee taifa na Rais wetu tuendelee na mshikamano na tupite kwenye uchaguzi mkuu ujao kwa amani, alisema.Askofu Mabushi alisema wao kama viongozi wa dini kamwe hawatachoka kuliombea taifa na kumuombea Rais Magufuli aweze kutimiza mipango yake yote kwa manufaa ya taifa na watu wake na kuiombea nchi isipatwe na vita, majanga ya aina yoyote na mvua zisilete maafa kwa wananchi.  <topic>: kitaifa 